CELEX: 62009CN0345
Language: da
Date: 2009-08-27 00:00:00
Title: Sag C-345/09: Anmodning om præjudiciel afgørelse indgivet af Centrale Raad van Beroep (Nederlandene) den 27. august 2009 — J.A. van Delft m.fl. mod College van zorgverzekeringen

16.1.2010   
            
            
               DA
            
            
               Den Europæiske Unions Tidende
            
            
               C 11/12
            
         Anmodning om præjudiciel afgørelse indgivet af Centrale Raad van Beroep (Nederlandene) den 27. august 2009 — J.A. van Delft m.fl. mod College van zorgverzekeringen
   (Sag C-345/09)
   2010/C 11/21
   Processprog: nederlandsk
   
      Den forelæggende ret
   
   Centrale Raad van Beroep
   
      Parter i hovedsagen
   
   
      Sagsøgere: J.A. van Delft m.fl.
   
      Sagsøgt: College van zorgverzekeringen
   
      Præjudicielle spørgsmål
   
   
               1)
            
            
               Skal artikel 28, 28a og 33 i forordning nr. 1408/71 (1), bestemmelserne i forordning nr. 1408/71, bilag VI, afsnit R, nr. 1, litra a) og b), og artikel 29 i forordning nr. 574/72 fortolkes således, at de er til hinder for en national bestemmelse som artikel 69 i Zvw, for så vidt en pensions- eller renteberettiget person, der i princippet kan støtte ret på artikel 28 og 28a i forordning nr. 1408/71, er forpligtet til at lade sig registrere hos Cvz, og der i sådanne berettigede personers pension eller rente indeholdes et bidrag, selv om der ikke er sket nogen registrering som omhandlet i artikel 29 i forordning nr. 574/72 (2)?
            
         
               2)
            
            
               Skal artikel 39 EF eller artikel 18 EF fortolkes således, at de er til hinder for en national bestemmelse som artikel i Zvw, for så vidt en EU-borger, der i princippet kan støtte ret på artikel 28 og 28a i forordning nr. 1408/71, er forpligtet til at lade sig registrere hos Cvz, og der i en sådan borgers pension eller rente indeholdes et bidrag, selv om der ikke er sket nogen registrering som omhandlet i artikel 29 i forordning nr. 574/72?
            
         
      (1)  Rådets forordning (EØF) nr. 1408/71 af 14.6.1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet (EFT 1971 II, s. 366).
   
      (2)  Rådets forordning (EØF) nr. 574/72 af 21.3.1972 om regler til gennemførelse af forordning (EØF) nr. 1408/71 (EFT 1972 I, s. 149).